Modimo ga a Bebe Sefahlego | Batamela Kgauswi le Modimo
Kgethollo—Bothata bja Lefase ka Moka
Lefase Leo le se Nago Kgethollo—Le tla ba Gona Neng?
Letlotlo Leo le Nago le Nywagakgolo le Utegile
Na re Swanetše go Rapela Bakgethwa?
Re ka Ithuta Eng go Sesenyi?
MOROKAMI JUNE 2013
Na o kile wa lebeletšana le kgethollo? Na o kile wa tingwa kgopelo e itšego, wa se direlwe tirelo e itšego goba mohlomongwe wa swarwa ka lenyatšo ka baka la mmala wa gago, setlogo sa gago goba maemo a gago setšhabeng? Ge e ba go le bjalo, ga se wena o nnoši. Lega go le bjalo, ditaba tše dibotse šidi: Gaešita le ge ditiro tše bjalo tša go nyatšwa di atile lefaseng, ga di gona legodimong. Moapostola Petro wa Mokriste o boletše a kgodišegile kudu gore: “Modimo ga a bebe sefahlego.”—Bala Ditiro 10:34, 35.
Petro o boletše mantšu ao a le boemong bjo bo bego bo sa tlwaelega—legaeng la motho wa Bantle yo a bitšwago Koronelio. Petro, yo e bego e le Mojuda, o phetše nakong yeo Bajuda ba bego ba lebelela Bantle e le bao ba sa hlwekago gomme ka go re’alo go gwerana le bona go sa amogelege ka tsela le ge e le efe. Ka gona, ke ka baka la’ng Petro a be a le legaeng la Koronelio? Ke feela gore Jehofa Modimo e be e le yena a rulagantšego gore ba kopane. Petro o ile a ba le pono e tšwago go Modimo yeo go yona a ilego a botšwa gore: “Kgaotša go bitša dilo tše Modimo a di hlwekišitšego gore di šilafetše.” Petro o be a sa tsebe gore letšatši pele ga moo, Koronelio le yena o be a ile a ba le pono, yeo go yona morongwa a ilego a mo laela gore a bitše Petro. (Ditiro 10:1-15) Ge Petro a lemoga gore Jehofa o be a akaretšwa tabeng yeo, o ile a palelwa ke go homola.
Petro o itše: “Bjale gona ke kwešiša gabotse gore Modimo ga a bebe sefahlego.” (Ditiro 10:34) Polelwana ya Segerika yeo e fetoletšwego e le ‘go beba sefahlego’ e ra gore “ga a reke sefahlego.” (The Kingdom Interlinear Translation of the Greek Scriptures) Seithuti se sengwe se hlalosa mabapi le polelwana ye ka gore: “E šupa go moahlodi yo a lebelelago motho sefahlego gomme a mo ahlola, e sego go ya kamoo molato o swanetšego go ahlolwa ka gona, eupša go ya ka gore o rata motho yoo goba ga a mo rate.” Modimo ga a amogele yo mongwe go feta yo mongwe ka baka la gore ke wa morafo ofe, setšhaba sefe, o na le maemo afe setšhabeng goba ka baka la dilo le ge e le dife tšeo re ka di bonago.
Go e na le moo, Jehofa o bona seo se lego dipelong tša rena. (1 Samuele 16:7; Diema 21:2) Ka morago Petro o itše: “Setšhabeng se sengwe le se sengwe motho yo a mmoifago gomme a dira se se lokilego o a amogelega go yena.” (Ditiro 10:35) Go boifa Modimo go bolela go mo hlompha, go mo godiša le go mmota, gomme ra phema go dira selo le ge e le sefe seo se mo nyamišago. Go dira go loka go akaretša go rata go dira dilo tše di lokilego mahlong a Modimo. Jehofa o thabela motho yoo pelo ya gagwe e tletšego poifo yeo e mo šušumeletšago go dira se se lokilego.—Doiteronomio 10:12, 13.
Ge Jehofa a lebelela fase a le legodimong, o bona batho bao ba lekanago
Ge e ba o kile wa lebeletšana le kgethollo, go na le lebaka le lebotse la gore o kgothatšwe ke seo Petro a se boletšego ka Modimo. Jehofa o gogela batho ba ditšhaba ka moka borapeding bja therešo. (Johane 6:44; Ditiro 17:26, 27) O theetša le go araba dithapelo tša barapedi ba gagwe go sa šetšwe gore ke ba morafo ofe, setšhaba sefe goba gore ba na le maemo afe setšhabeng. (1 Dikgoši 8:41-43) Re ka kgodišega gore ge Jehofa a lebelela fase a le legodimong, o bona batho bao ba lekanago. Na o tutueletšega go ithuta mo go oketšegilego ka Modimo yo yo a sa bebego sefahlego?
Mmalo wa Beibele o šišintšwego bakeng sa June
Johane 17-21–Ditiro 1-10
mailto:?body=Jehofa “ga a Bebe Sefahlego”%0a%0ahttps%3A%2F%2Fwww.jw.org%2Ffinder%3Fdocid%3D2013404%26wtlocale%3DSE%26srcid=share⊂ject=Jehofa “ga a Bebe Sefahlego”
JUNE 2013 Lefase Leo le se Nago Kgethollo—Le tla ba Gona Neng?
mailto:?body=JUNE 2013 Lefase Leo le se Nago Kgethollo—Le tla ba Gona Neng?%0a%0ahttps%3A%2F%2Fwww.jw.org%2Ffinder%3Fpub%3Dw13%26issue%3D20130601%26wtlocale%3DSE%26srcid=share⊂ject=JUNE 2013 Lefase Leo le se Nago Kgethollo—Le tla ba Gona Neng?
“Bonang! Dilo ka Moka ke di Dira tše Mpsha”
‘Jehofa o le Lebaletše ka Bolokologi’